Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 254/12/6606	Lučenec, 24.3.2014
EEČ : 2-47-42-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.9.2012, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 24.02.2012 asi o 21.30 hod. v XXXXX vošla do budovy Základnej školy na ulici XXXXX č. XXXXX tak, že nohou kopla do sklenenej výplne okna na suteréne, ktorú následne skalou rozbila a cez okno spolu s XXXXX, nar. XXXXX, XXXXX, nar. XXXXX a XXXXX, nar. XXXXX prešli do miestnosti s výpočtovou technikou, odkiaľ obvinená chcela odcudziť farebný televízny prijímač . zn. FUNAI, nezisteného výrobného čísla, ktorého hodnota je 30,- €, v čom jej ostatní zabránili a po spustení signalizácie zo školy utiekla s ostatnými preč, pričom pre ZŠ XXXXX č. XXXXX XXXXX spôsobila rozbitím sklenenej výplne škodu vo výške 40,- €.

Uznesením prokurátora Okresnej prokuratúry XXXXX zo dňa 28.9.2012, spisová značka XXXXX, bola určená obvinenej skúšobná doba v trvaní 14 mesiacov.
Odôvodnenie:
	Uznesením námestníčky okresného prokurátora v XXXXX sp. zn. XXXXX zo dňa 28.09.2012, ktoré nadobudlo právoplatnosť dňa 09.10.2012 bolo podľa § 216 odsek 1 Trestného poriadku v trestnej veci XXXXX obvinenej z prečinu krádeže podľa § 14 odsek 1 k § 212 odsek 2 písmeno a) Trestného zákona podmienečne zastavené trestné stíhanie, pričom jej bola určená skúšobná doba v trvaní štrnásť mesiacov. Skúšobná doba skončila dňa 09.12.2013.

	Vykonaným šetrením a to odpisom z registra trestov, posudkom z miesta trvalého bydliska, písomnou správou z Obvodného oddelenia PZ v XXXXX a písomnou správou z Okresného úradu, Odboru všeobecnej vnútornej správy v XXXXX bolo preukázané, že obvinená XXXXX v skúšobnej dobe viedla riadny život. Možno teda konštatovať, že sa obvinená v skúšobnej dobe podmienečného zastavenia trestného stíhania osvedčila.

	Na základe týchto dôvodov som preto rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka